paragraph_text: Orden narodne armije bilo je odlikovanje SFRJ u tri stupnja, kojeg je 29. prosinca 1951. godine ustanovio Prezidijum Narodne skupštine FNRJ, kao odlikovanje "za osobite zasluge u izgradnji i jačanju oružanih snaga FNRJ ili za osobite uspjehe u rukovođenju jedinicama oružanih snaga FNRJ u njihovu učvrščivanju i osposobljavanju za obranu nezavisnosti FNRJ." Radilo se o odlikovanju za vojne zasluge.